,. 4. 86 Επίσημη Εφημερίδα των Ευρωπαϊκών Κοινοτήτων Αριθ. C 75/1 
II 
(Προπαρασκευαστικές πράξεις) 
ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
Γνωμοδότηση για την πρόταση οδηγίας του Συμβουλίου σχετικά με την εξέταση των ζώων και 
του νωπού κρέατος για την παρουσία καταλοίπων (') 
(86/C 75/01) 
Στις 28 Μαΐου 1985, το Συμβούλιο αποφάσισε να ζητήσει, σύμφωνα με το άρθρο 198 της συνθήκης 
για την ίδρυση της Ευρωπαϊκής Οικονομικής Κοινότητας, τη γνωμοδότηση της Οικονομικής 
και Κοινωνικής Επιτροπής (ΟΚΕ) για την παραπάνω πρόταση οδηγίας. 
Το τμήμα περιβάλλοντος, δημόσιας υγείας και κατανάλωσης, στο οποίο ανατέθηκε η προετοιμα­
σία των σχετικών εργασιών της ΟΚΕ, υιοθέτησε τη γνωμοδότηση του με βάση την έκθεση του 
κ. Storie-Pugh στις 7 Ιανουαρίου 1986. 
Η ΟΚΕ, κατά τη 233η σύνοδο ολομέλειας της (συνεδρίαση της 29ης Ιανουαρίου 1986), υιοθέτησε 
ομόφωνα τη, ακόλουθη γνωμοδότηση: 
1. Γενικές παρατηρήσεις 
1.1. Το τμήμα επικροτεί την πρωτοβουλία της Επιτρο­
πής, θεωρεί όμως ότι πρέπει να γίνουν βασικές τρο­
ποποιήσεις στην πρόταση, οι οποίες και αναφέρονται 
παρακάτω στη γνωμοδότηση. 
1.2. Η παρούσα πρόταση στηρίζεται στην οδηγία 83/ 
90/ΕΟΚ που τροποποιεί την οδηγία 64/433/ΕΟΚ περί 
νωπού κρέατος και στην συναφή οδηγία 81/602/ΕΟΚ που 
απαγορεύει τη χρήση στιλβενίων και θυρεοστατικών 
ουσιών και στην οδηγία 85/.../ΕΟΚ η οποία απαγορεύει 
την οιστραδιόλη 17β, την προγεστερόνη, την τεστοστε­
ρόνη, τη ζερανόλη και την τρεμπαλόνη. Οι οδηγίες αυτές 
απαιτούν τη θέσπιση ενός συστήματος παρακολούθησης 
και ελέγχου των καταλοίπων. 
1.3. Σκοπός της πρότασης αυτής είναι η καθιέρωση 
αφενός κατευθυντηρίων γραμμών σχετικά με τη δειγματο­
ληψία και αφετέρου ενός διοικητικού πλαισίου για τον 
έλεγχο της παρουσίας καταλοίπων από ένα ευρύ φάσμα 
χημικών ουσιών που θα μπορούσαν να εντοπισθούν στα 
ζώα και στο νωπό κρέας. 
1.3.1. Οι ουσίες αυτές κατατάσσονται σε τρεις βασικές 
κατηγορίες: 
α) ουσίες η χρήση των οποίων απαγορεύεται εντελώς-
(') ΕΕ αριθ. C 138 της 31. 5. 1985, σ. 5. β) ουσίες των οποίων η κατανάλωση από τον άνθρωπο 
απαγορεύεται όταν η παρουσία τους στα τρόφιμα υπερ­
βαίνει ένα μέγιστο (επιτρεπόμενο) όριο· 
γ) ανεπιθύμητες μολυσματικές ουσίες. 
1.4. Η ΟΚΕ αναγνωρίζει την ανάγκη να ληφθούν κοινά 
μέτρα για την προστασία του καταναλωτή από κατάλοιπα 
που θα μπορούσαν να θέσουν σε κίνδυνο την υγεία του 
ανθρώπου. Η ΟΚΕ υποστηρίζει εξάλλου το στόχο της 
άρσης των φραγμών στο ενδοκοινοτικό εμπόριο, που 
δημιουργήθηκαν από τους διαφορετικούς κανόνες των 
κρατών μελών σε θέματα κτηνιατρικής και δημόσιας 
υγείας. 
1.5. Γενικά, στο έγγραφο COM(85) 192 τελικό, η Επι­
τροπή προτείνει την καθιέρωση και εφαρμογή κατά πρώτο 
από τα κράτη μέλη ενός συστήματος δειγματοληψίας και 
ανάλυσης, στα πλαίσια του οποίου κοινοτικά εργαστήρια 
θα εκτελούν χρέη συνδέσμου με τα αρμόδια εθνικά εργα­
στήρια. Κάθε κράτος μέλος θα έχει την ευθύνη για το δικό 
του σύστημα, τόσο σε διοικητικό όσο και σε δημοσιονο­
μικό επίπεδο. 
1.6. Η παρούσα πρόταση αφορά αποκλειστικά τα μέτρα 
ελέγχου που συνεπάγονται την εξέταση ζώων και νωπών 
κρεάτων για την παρουσία καταλοίπων. Η ΟΚΕ πιστεύει 
ότι έχει σημασία να μην παραβλεφθεί η ανάγκη για τη 
λήψη άλλων μέτρων για να προληφθεί το ενδεχόμενο 
παρουσίας επιβλαβών καταλοίπων. Αυτό σημαίνει ότι η 
καλύτερη προστασία του καταναλωτή εξασφαλίζεται με 
την ορθή χρήση εγκεκριμένων φαρμάκων και άλλων 
Αριθ. C 75/2 Επίσημη Εφημερίδα των Ευρωπαϊκών Κοινοτήτων 3. 4. 86 
εγκεκριμένων χημικών προϊόντων και με την αποφυγή 
μεθόδων που οδηγούν στη δημιουργία καταλοίπων σε 
απαγορευτικές ποσότητες για τον άνθρωπο. Ο έλεγχος 
αυτός των καταλοίπων σ' ένα στάδιο που προηγείται της 
παραγωγής επιτυγχάνεται καλύτερα με προσπάθειες για 
την εκπαίδευση των ατόμων που χορηγούν στα ζώα 
χημικά προϊόντα, ώστε να είναι ενήμεροι για τις πιθανές 
επιπτώσεις που μπορεί να έχουν στη δημόσια υγεία οι 
μέθοδοι που ακολουθούνται στις κτηνοτροφικές εκμεταλ­
λεύσεις. Σ' ένα σημαντικό βαθμό υπεύθυνοι για την εκπαί­
δευση όσον αφορά την ορθή χρήση των κτηνοτροφικών 
και γεωργικών χημικών προϊόντων είναι οι παρασκευα­
στές και οι διανομείς των προϊόντων αυτών. Ο ρόλος του 
κτηνιάτρου όσον αφορά τη διανομή και τη χρήση των 
κτηνιατρικών φαρμακευτικών προϊόντων έχει ουσιαστική 
σημασία για να εξασφαλιστεί ότι λαμβάνονται υπόψη 
όλες οι πτυχές της προστασίας των ζώων, καθώς και της 
δημόσιας υγείας, όταν διατίθενται φάρμακα στους κτη­
νοτρόφους και στο προσωπικό που απασχολούν. 
1.7. Σε μια προληπτική προσέγγιση δύο άλλοι παρά­
γοντες είναι δυνατόν να διαδραματίσουν ρόλο: 
α) μια μεγαλύτερη έμφαση στην εξέταση των ζώων πριν 
από τη σφαγή, για παράδειγμα, για ίχνη ενέσεων ή 
πρόσφατης θεραπείας· 
β) μια μεγαλύτερη πρακτική συνειδητοποίηση των προ­
βλημάτων ρύπανσης του περιβάλλοντος ως πιθανών 
πηγών κινδύνου, χρόνιας φύσης, για το ζωικό κεφά­
λαιο. 
1.8. Θα πρέπει να ερευνηθούν οι πρακτικές συνέπειες 
του περιορισμού της διαφήμισης φαρμακευτικών προϊό­
ντων τα οποία διατίθενται μόνο με συνταγή. Πραγματικά, 
η κατηγορία των φαρμακευτικών προϊόντων που διατί­
θενται μόνο με συνταγή μπορεί να επεκταθεί σημαντικά αν 
πεισθεί το κοινό ότι μόνο άτομα με κατάλληλη κατάρτιση 
χειρίζονται όλες τις πτυχές της ορθής χρήσης των κτηνια­
τρικών φαρμακευτικών προϊόντων και παρέχουν τις σχε­
τικές συμβουλές. 
2. Δειγματοληψία 
2.1. Η σωστή λύση είναι η θέσπιση ενός βασικού 
συστήματος εποπτείας, σε συνδυασμό με εντατικότερους 
ελέγχους, κάθε φορά που παρουσιάζονται προβλήματα. 
Επειδή, ωστόσο, πρωταρχικός στόχος είναι η προστασία 
του καταναλωτή, είναι απαραίτητο να αξιοποιούνται κατά 
τον καλύτερο δυνατό τρόπο οι διαθέσιμοι κάθε φορά πόροι 
για τον έλεγχο των καταλοίπων. 
2.2. Μολονότι η δειγματοληπτική ανάλυση των ούρων, 
των περιττωμάτων, του αίματος ή του γάλακτος ζώντων 
ζώων στα αγροκτήματα αποτελεί αποτελεσματικό τρόπο 
για την ανίχνευση απαγορευμένων ουσιών και ουσιών που 
μολύνουν το περιβάλλον, δεν επαρκεί, προς το παρόν 
πάντοτε για τον ποσοτικό προσδιορισμό των επιπέδων των 
εγκεκριμένων ουσιών που έχουν υπερβεί τα επιτρεπόμενα 
όρια. Για τον προσδιορισμό ορισμένων τέτοιων ουσιών, 
απαιτείται δειγματοληψία από βρώσιμους ιστούς σφαγίων 
και από εντόσθια. Ο ποσοτικός καθορισμός των καταλοίπων εγκεκριμένων 
ουσιών στα ζωντανά ζώα θα αποβεί πιο χρήσιμος όταν 
βελτιωθούν οι ποσοτικές αναλυτικές μέθοδοι. 
3. Αναλύσεις, όρια ανοχής και εργαστήρια 
3.1. Θα πρέπει να σημειωθεί ότι τα συμφέροντα του 
καταναλωτή εξυπηρετούνται γενικά με τον καλύτερο 
τρόπο αν για κάθε ουσία υπάρχουν δύο επίσημες μέθοδοι 
ανάλυσης: 
a) μια ταχεία και όχι δαπανηρή μέθοδος διαχωρισμού 
με σκοπό τον εντοπισμό απαγορευμένων ουσιών σε 
χαμηλά ή και εγκεκριμένων ουσιών σ' επίπεδα που 
προσεγγίζουν ή που υπερβαίνουν τα όρια ανοχής. Μια 
τέτοια μέθοδος ελέγχου καταλοίπων θα μρορούσε να 
χρησιμοποιηθεί σε αναγνωρισμένα εργαστήρια των 
κρατών μελών 
β) μια εξειδικευμένη μέθοδος (σχεδόν αναπόφευκτα 
πολυπλοκότερη και δαπανηρότερη) για επίσημη 
επιβεβαίωση τυχόν θετικών αποτελεσμάτων που 
επιτυγχάνονται με τη μέθοδο διαχωρισμού. Οι διαδι­
κασίες επιβεβαίωσης θα διεξάγονται σ' ένα εγκεκρι­
μένο εργαστήριο αναφοράς για την εκάστοτε ουσία· 
γ) πρέπει να θεσπιστεί ένας έλεγχος διαχωρισμού και 
ένας έλεγχος αναφοράς για κάθε ουσία· 
δ) πρέπει να διεξαχθούν περαιτέρω μελέτες για την ενδε­
χόμενη τοξικότητα και τις κατάλληλες αναλυτικές 
μεθόδους για τα «Cocktails» δηλαδή τα μείγματα 
ουσιών που χορηγούνται στα ζώα· 
ε) πρέπει επίσης να καθορισθούν όργανα στόχοι που θα 
πρέπει να υποβάλλονται σ' εξέταση. 
3.2. Για να κερδίσουν την εμπιστοσύνη των κτηνοτρό­
φων, τα κράτη μέλη πρέπει να θεσπίσουν διατάξεις για 
επανεξέταση και ανεξάρτητη διενέργεια πραγματογνω-
σύνης. Η επανεξέταση δεν πρέπει να πραγματοποιείται 
στο ίδιο εργαστήριο στο οποίο πραγματοποιήθηκε ο αρχι­
κός έλεγχος. ' 
4. Διεθνές εμπόριο 
4.1. Μολονότι δεν είναι δυνατό να παραχωρηθούν σε 
τρίτες χώρες ευνοϊκότεροι όροι για το εμπόριο από εκεί­
νους που παρέχονται στα κράτη μέλη, επισημαίνεται 
εντούτοις ότι πολλές χώρες οφείλουν ήδη να ανταποκρί­
νονται σε ανάλογους κανόνες των Ηνωμένων Πολιτειών 
Αμερικής όσον αφορά ουσίες που έχουν το χαρακτη­
ριστικό ότι αποτίθενται ως κατάλοιπα. Για τα θέματα αυτά 
θα πρέπει να υπάρχει επαφή με τρίτες χώρες, τόσο για να 
διευκολυνθεί η τήρηση των προτάσεων αυτών όσο και 
για να ελαχιστοποιηθεί μια ανεπιθύμητη διατάραξη του 
διεθνούς εμπορίου. Οι πρωτοβουλίες της Επιτροπής πρέ­
πει να ενθαρρυνθούν για να επιτευχθεί διεθνής συμφωνία 
όσον αφορά τα ελάχιστα επίπεδα καταλοίπων. Πραγμα­
τικά, φαίνεται ότι θα έπρεπε να είχε θεσπισθεί από καιρό 
ένα διεθνώς αποδεκτό σύστημα ελέγχου των καταλοίπων. 
3. 4. 86 Επίσημη Εφημερίδα'των Ευρωπαϊκών Κοινοτήτων Αριθ. C 75/3 
5. Καταστροφή σφαγίων τα οποία έχουν κατάλοιπα που 
υπερβαίνουν τα ανώτατα όρια 
5.1. Μια πολύ σαφέστερη εξήγηση πρέπει να δοθεί 
σχετικά με τα κριτήρια που εφαρμόζονται για την κατα­
στροφή (απομάκρυνση από την τροφική αλυσίδα) των 
σφαγίων και των εντοσθίων. 
5.2. Αυτή η έλλειψη σαφήνειας επιδεινώνεται από τις 
αντιφατικές διατάξεις του άρθρου 6 του κανονισμού 85/ 
358/ΕΟΚ, και κατά συνέπεια υπάρχει κίνδυνος οι παρα­
σκευαστές τροφών για οικιακά ζώα να λάβουν από αμέλεια 
κρέατα τα οποία δεν θα έπρεπε να διατεθούν στην αγορά 
για κατανάλωση από ζώα. 
5.3 Είναι απαραίτητο να περιληφθεί στον κανονισμό 
διάταξη σύμφωνα με την οποία τα κρέατα και τα εντόσθια 
που απομακρύνονται από την ανθρώπινη τροφική αλυσίδα 
πρέπει να καταστρέφονται με τέτοιο τρόπο ώστε να μην 
είναι δυνατόν να διατίθενται ως τρόφιμα για οικιακά ζώα, 
είτε με τη μορφή νωπού κρέατος είτε με τη μορφή επεξερ­
γασμένων προϊόντων όπως, για παράδειγμα, τα γεύματα 
με κρέατα. 
5.4. Ένα άλλο σημείο είναι ότι δεν είναι σαφές πού 
μπορούν να φυλάσσονται τα σφάγια όσο εκκρεμεί η λήψη 
τελικής απόφασης. Ο χώρος των αποθηκών των σφαγείων 
είναι βέβαια περιορισμένος. 
6. Εξακρίβωση της προέλευσης των ζώων 
6.1. Είναι αυτονόητο ότι κανένα σύστημα ελέγχου, 
καμία μέθοδος εντοπισμού καταλοίπων, δεν μπορούν να 
φέρουν αποτέλεσμα χωρίς την εξακρίβωση της προέλευ­
σης του ζώου. Θα πρέπει να εξεταστεί με προσοχή ο 
αποτελεσματικότερος (και οικονομικότερος) τρόπος για 
την επίτευξη του σκοπού αυτού, κατά προτίμηση σ' ένα 
συμφωνημένο κοινοτικό πλαίσιο. 
7. Ζωικά είδη διατροφής που δεν καλύπτονται από τις 
προτάσεις 
7.1. Σχετικά με το έλεγχο των ζωικών ειδών που δεν 
καλύπτονται από τις προτάσεις αυτές, όπως για παρά­
δειγμα τα πουλερικά και το κυνήγι, καθώς και τον έλεγχο 
των ψαριών (για τα οποία χρειάζονται περισσότερη 
έρευνα και στοιχεία), θα πρέπει να αναφερθούν σαφέστερα 
οι υπάρχουσες προθέσεις. 
8. Κριτήρια που πρέπει να εφαρμοστούν κατά προτεραιό­
τητα 
8.1. Η ΟΚΕ, έχοντας υπόψη ότι στην πρόταση της 
Επιτροπής ορισμένα βασικά στοιχεία παρακάπτονται 
δικαιολογημένα και ότι δεν θα ζητηθεί η γνώμη της όταν 
θα έχουν διατυπωθεί οι πρακτικές λεπτομέρειες, εφιστά 
την προσοχή στις εξής πτυχές: 
8.2. Οι καταναλωτές τότε μόνο θα μπορούν να είναι 
βέβαιοι όσον αφορά το νόημα της πρότασης αυτής —ότι 
δηλαδή πραγματικά οδηγεί σε μείωση των κινδύνων για 
την υγεία τους— όταν, και μόνο όταν: α) υπάρξει σαφής τοποθέτηση σχετικά με τις ξένες ουσίες 
που απαγορεύονται και που επιτρέπονται. Προκειμέ­
νου να προστατευθούν τα μακροπρόθεσμα συμφέροντα 
των καταναλωτών (σ' αυτόν ή σε άλλους τομείς), πρέ­
πει να καταρτισθούν κατάλογοι των ουσιών αυτών που 
να βασίζονται σε αδιαφιλονίκητα και τεκμηριωμένα 
στοιχεία. Διαφορετικά δεν μπορεί να σημειωθεί πρόο­
δος· 
β) εφαρμοσθούν μέθοδοι ανάλυσης (επαρκής ευαισθησία 
και ακρίβεια, δυνατότητα ευρείας εφαρμογής με ικανο­
ποιητική αναπαραγωγική ικανότητα, χαμηλά επίπεδα 
εσφαλμένων θετικών ή αρνητικών τιμών) που να μην 
καθησυχάζουν με τρόπο απατηλό τους καταναλωτές. 
Επιπλέον, ο καθορισμός επίσημων μεθόδων ανάλυσης 
εγκεκριμένων ουσιών πρέπει να έχει ως λογική συνέ­
πεια τον προσδιορισμό των αντίστοιχων ορίων ανοχής 
(ανώτατα όρια καταλοίπων)· 
γ) εναρμονισθούν σε επίπεδο Κοινότητας για κάθε φαρ­
μακευτικό προϊόν τα όρια ανοχής (ακίνδυνα επίπεδα 
καταλοίπων που παραμένουν μετά την παρέλευση του 
απαραίτητου χρόνου αναμονής) και οι αντίστοιχες 
απαραίτητες περίοδοι αναμονής. Αυτό είναι ουσιώδες 
για την ομοιόμορφη ερμηνεία των αποτελεσμάτων των 
εξετάσεων των καταλοίπων. Αυτά τα όρια ανοχής και 
οι απαραίτητες περίοδοι αναμονής θα πρέπει να καθο­
ρίζονται από την Επιτροπή Κτηνοτροφικών Ιδιοσκευ­
ασμάτων (CVMP) που έχει συσταθεί σύμφωνα με τις 
οδηγίες σχετικά με τα κτηνοτροφικά ιδιοσκευάσματα, 
Το έργο αυτό πρέπει να επιταχυνθεί επειδή, δυστυχώς, 
δεν έχουν θεσπιστεί όρια ανοχής για καμιά από τις 
ουσίες που περιλαμβάνονται στο παράρτημα της πρό­
τασης αυτής —εκτός από την μηδενική ανοχή των 
απαγορευμένων στιλβενίων και θυρεοστατικών. Ένας 
κατάλογος «ορίων καταλοίπων» έχει ήδη χρησιμο­
ποιηθεί στο «Εθνικό Πρόγραμμα Ελέγχου Καταλοί­
πων» το 1985, στις ΗΠΑ· 
δ) δοθεί περισσότερη προσοχή στους μηχανισμούς που 
ήδη υπάρχουν, όταν χορηγούνται εγκρίσεις για νέα 
προϊόντα για τον έλεγχο των καταλοίπων, προτού μια 
συγκεκριμένη χημική ουσία χορηγηθεί σ' ένα ζώο. 
Με την καθιέρωση ενός κατάλληλου ορίου ανοχής 
για το εν λόγω χημικό προϊόν και με την έγκριση 
παρασκευασμάτων τα οποία έναι γνωστό ότι δεν δημι­
ουργούν κατάλοιπα σε επίπεδα που υπερβαίνουν τα 
όρια ανοχής, οι αρχές που χορηγούν τις εγκρίσεις 
μπορούν να περιορίσουν το πρακτικό πρόβλημα των 
καταλοίπων της ουσίας αυτής από την αρχή. 
9. Ειδικές παρατηρήσεις 
Άρθρο 2 
Στοιχείο α): «Εγκεκριμένο δείγμα» σημαίνει το δείγμα που 
έχει λάβει κατά τύχη η αρμόδια αρχή για την εξέταση ενός 
δεδομένου καταλοίπου το οποίο επισημαίνεται σαφώς με 
αναφορά του είδους, του ιστού, της ποσότητας, της μεθό­
δου λήψης, της συσκευασίας και αποστολής, της εξακρί­
βωσης της προέλευσης και της ημερομηνίας λήψης. 
Αριθ. C 75/4 Επίσημη Εφημερίδα των Ευρωπαϊκών Κοινοτήτων 3.4.86 
Στοιχείο β): Τα κριτήρια για τον ορισμό των αναγνωρισμέ­
νων για κάθε ουσία εργαστηρίων σε επίπεδο περιφέρειας, 
κράτους μέλους και Κοινότητας θα αποτελέσουν αντικεί­
μενο μελλοντικής πρότασης. Η ΟΚΕ προτείνει να δύναται 
να ορισθούν ως «εγκεκριμένα εργαστήρια» όχι μόνο κρα­
τικά εργαστήρια αλλά και όλα τα ανεξάρτητα εργαστήρια 
που διαθέτουν την εμπειρία. 
Στοιχείο γ): Πρέπει να δοθεί ακριβέστερος ορισμός των 
καταλοίπων. Ο ισχύων ορισμός (ο οποίος έχει ληφθεί από 
την οδηγία για τα νωπά κρέατα) θα μπορούσε να εκληφθεί 
ότι υπονοεί ότι όλα τα υπολείμματα από ουσίες με φαρμα­
κολογική δράση είναι πιθανόν να προκαλέσουν βλάβες 
στην υγεία του ανθρώπου. Αυτό γενικά δεν ισχύει, όπως 
επίσης δεν ισχύει για ορισμένες από τις ουσίες που αναφέ­
ρονται στο παράρτημα, εκτός αν ληφθούν σε μεγάλες 
ποσότητες. 
Άρθρο 3 
Σημείο 1 στοιχείο α): Πρέπει να γίνει μνεία σχετικά με 
τη λήψη επαρκών δειγμάτων, ώστε να είναι δυνατή η 
διεξαγωγή επαληθευτικών αναλύσεων. 
Σημείο 1 στοιχείο β): Οι «συγκριτικές μετρήσεις» θα πρέ­
πει να περιλαμβάνουν συγκρίσεις μεταξύ διαφορετικών 
μεθόδων του ιδίου εργαστηρίου και συγκρίσεις της ίδιας 
μεθόδου σε διαφορετικά εργαστήρια. 
Άρθρο 4 
Σημείο 3 στοιχείο α): Να προστεθεί η λέξη «μετρώνται» 
πριν από τη λέξη «σημαίνονται» στην τρίτη σειρά. 
Σημείο 3 στοιχείο γ): θα έναι εξαιρετικά δύσκολο να 
εντοπιστούν ουσίες που υπερβαίνουν τα ανώτατα επιτρε­
πόμενα όρια στις κτηνοτροφικές εκμεταλλεύσεις στις 
οποίες δεν έχουν τηρηθεί οι περίοδοι αναμονής. Στις 
περιπτώσεις αυτές οι κτηνοτρόφοι είναι δυνατόν να ισχυ­
ριστούν χωρίς αμφιβολία ότι δεν έχει διαπραχθεί καμία 
παράβαση και ότι πρόθεση τους ήταν να τηρήσουν τους 
όρους χρησιμοποίησης του συγκεκριμένου προϊόντος. 
Επίσης μπορεί κανείς να ισχυριστεί ότι είναι πιο σημα­
ντικό να εξασφαλιστεί ότι δεν υπερβαίνονται τα ελάχιστα 
επίπεδα καταλοίπων παρά ότι τηρείται ο απαραίτητος 
χρόνος αναμονής. 
Σημείο 3 στοιχείο δ): Η διάταξη αυτή είναι εξαιρετικά 
περιοριστική και δεν υπάρχει λόγος να απαγορεύεται η 
μεταφορά των ζώων σε άλλους χώρους εφόσον τηρούνται 
οι σχετικές διατάξεις και οι διατάξεις αναφορικά με την 
χορήγηση εγκρίσεων. 
Σημείο 4 πρώτο εδάφιο: Η απαίτηση για προειδοποίηση 
μιας εβδομάδας πριν από την προτεινόμενη ημερομηνία 
σφαγής για τα ζώα για τα οποία απαγορεύεται η σφαγή 
δεν είναι ρεαλιστική όσον αφορά τα τραυματισμένα ζώα 
για τα οποία ανθρωπιστικοί λόγοι επιβάλλουν άμεση 
σφαγή. 
Σημείο 4 Δεύτερο εδάφιο: Πού θα διατηρούνται τα σφάγια 
αυτά; Ποιος θα επιβαρύνεται με τα έξοδα διατήρησης; Δεν 
πρέπει να αναμένεται από τα σφαγεία να διαθέτουν το 
χώρο και να επιβαρύνονται με τα έξοδα. Άρθρο 6 
Σημείο 1: Να προστεθεί το εξής κείμενο «ή σε μεγαλύτερη 
έκταση, αν αυτό απαιτηθεί από το κράτος μέλος» μετά 
από τις λέξεις «σύμφωνα με το παράρτημα 1». 
Παραρτήματα 
1. Η ΟΚΕ περιορίζεται στη διατύπωση ορισμένων γενι­
κών παρατηρήσεων, θα ήταν όμως παραπλανητικό να μην 
εκφρασθούν σημαντικές επιφυλάξεις- όσον αφορά την 
προτεινόμενη ταξινόμηση και μεθοδολογία. 
2. Η ΟΚΕ επιβεβαιώνει εκ νέου μια από τις βασικές 
αρχές της για την προστασία του καταναλωτή. Οι 
δυσκολίες και τα σφάλματα που συχνά παρατηρούνται 
στις αναλύσεις χημικών και βιολογικών ουσιών υπογραμ­
μίζουν την ανάγκη να εξασφαλισθεί η ορθή χρησιμο­
ποίηση των ουσιών αυτών και η ανάγκη να σταματήσει 
από την αρχή, στο μέτρο του δυνατού, η περιττή χορή­
γηση στα ζώα ουσιών οι οποίες ουσίες, ή οι μεταβολίτες 
τους, ενδέχεται να είναι επικίνδυνες για την ανθρώπινη 
υγεία. 
3. Χρειάζεται να επανεξετασθεί και να αναθεωρηθεί 
το παράρτημα. Μια μεγαλύτερη σαφήνεια στόχου και 
έκφρασης θα παρείχε μεγαλύτερη αξιοπιστία στην δυνα­
τότητα εφαρμογής του συστήματος [για παράδειγμα η 
έννοια των «θετικών ευρημάτων» ποικίλλει: η έννοια 
ορισμένων παραγράφων είναι απόλυτα ασαφής —βλέπε 
σελίδα 8, «συμπληρωματική αξιολόγηση» στοιχεία α) και 
β)]. Η πρόταση της Επιτροπής απαιτεί σημαντικές αλλα­
γές και βελτίωση. Αλλιώς, θα καθιερωθεί ένα πολύ δαπα­
νηρό σύστημα δειγματοληψίας και ελέγχου, χωρίς να 
δίνεται η πρέπουσα προσοχή στα κατάλοιπα των οποίων 
επιδιώκεται ο εντοπισμός. 
Προς υποστήριξη του επιχειρήματος αυτού είναι δυνατόν 
να παρατεθούν ορισμένες χαρακτηριστικές απόψεις. 
3.1. Γενικά, είναι δυνατόν να ισχυρισθεί κανείς ότι τα 
συστήματα ελέγχου είναι υπερβολικά άκαμπτα και ότι δεν 
λαμβάνουν υπόψη τον πληθυσμό από τον οποίο λαμβά­
νεται το δείγμα, την έγκριση όσον αφορά τα φαρμακευτικά 
προϊόντα, τη χρησιμοποίηση των φαρμακευτικών προϊό­
ντων και τα προηγούμενα αποτελέσματα (για παράδειγμα, 
στο κεφάλαιο 2 σημείο 5, είναι δυνατόν να προστεθούν 
οι εξής λέξεις «εκτός αν παρόμοιοι έλεγχοι έχουν ήδη 
πραγματοποιηθεί στην έκταση αυτή σε προηγούμενα χρό­
νια»). Τα μεταβλητά κριτήρια [κεφάλαιο Ι σημείο 3 στοι­
χείο β)] είναι δύσκολο να αξιολογηθούν έως ένα πρώτο 
στάδιο. Αυτό που απαιτείται είναι ελάχιστοι κανόνες σε 
επίπεδο κρατών μελών, ώστε να παρέχεται μεγαλύτερη 
διακριτική ευχέρεια στα κράτη μέλη, για να έχουν τη 
δυνατότητα να προσδιορίζουν τους ελέγχους που πρέπει 
να πραγματοποιούνται. 
3.2. Πρέπει να διασαφηνισθεί ότι η συχνότητα των 
δειγματοληψιών αναφέρεται μόνο στις κατά τύχη δειγμα­
τοληψίες που πραγματοποιούνται για τη διενέργεια ελέγ­
χων, και όχι για τη διερεύνηση ύποπτων περιπτώσεων. 
Πραγματικά, αυτό πιθανόν να περιορίζει τη δειγματολη­
ψία αυτή μόνο στα σφαγεία. 
3. 4. 86 Επίσημη Εφημερίδα των Ευρωπαϊκών Κοινοτήτων Αριθ. C 75/5 
3.3. Είναι αμφίβολη η ισχύς της προφανούς θεωρίας 
της Επιτροπής ότι οι απαγορευμένες σύνθετες ουσίες 
απαιτούν εξαιρετικά συχνές δειγματοληψίες· όμως, αν 
ληφθούν υπόψη οι πρόσφατες προτάσεις της Επιτροπής, 
σύμφωνα με τις οποίες οι ουσίες της ομάδας II ταξινο­
μούνται ως απαγορευμένες, τίθεται το ερώτημα αν θα 
έπρεπε να αλλάξει το επίπεδο ελέγχου, όπως και για τις 
ουσίες της ομάδας Ι, για να ανταποκρίνεται στον κίνδυνο 
που αντιπροσωπεύουν για τη δημόσια υγεία και ο οποίος 
έχει ανακαλυφθεί πρόσφατα. 
3.4. Διερωτάται κανείς με ποια επιστημονική δικαιολο­
γία τα ζιζανιοκτόνα υπάγονται σε λιγότερο αυστηρή ρύθ­
μιση σε σύγκριση με τη ρύθμιση που προτείνεται για τα 
αναβολικά και τα αντιβιοτικά αν ληφθούν υπόψη η 
γνωστή τοξικότητα των οργανοφωσφορούχων ουσιών, το 
γεγονός ότι δεν διασπώνται εύκολα και το γεγονός ότι 
συχνά υπάρχει ανεπαρκής εποπτεία. 
3.5. Θα ήταν πιο λογικό, ή τουλάχιστον ενδιαφέρον, 
να γίνει γνωστό ποιες ουσίες πρόκειται να υποβληθούν 
σε έλεγχο και στη συνέχεια να προσαρμοσθούν οι κατηγο­
ρίες ανάλογα. Είναι δύσκολο να γίνει αντιληπτή η λογική 
της προτεινόμενης ταξινόμησης, η οποία φαίνεται να γίνε­ται μερικά με βάση την ομοιότητα της λειτουργίας, μερικά 
με βάση το νομικό καθεστώς και μερικά με βάση την 
ομοιότητα της μεθόδου ανάλυσης. 
Είναι δυνατόν να επινοηθεί ένα πιο ρεαλιστικό σύστημα 
που να βασίζεται σε τέσσερις κατηγορίες προτεραιοτήτων 
όσον αφορά τον έλεγχο ενός ολόκληρου φάσματος 
ουσιών. Έτσι, οι προτεραιότητες είναι δυνατόν να διαχω-
ρισθούν με βάση τα εξής κριτήρια: 
α) τη σημασία που έχουν οι έλεγχοι για τον καταναλωτή· 
β) το κατά πόσο είναι εφαρμόσιμοι οι έλεγχοι που υπάρ­
χουν 
γ) την ποσότητα που χρησιμοποιήθηκε και τις συνθήκες 
χρησιμοποίησης· 
δ) τις δυνατότητες κατάχρησης. 
3.6. Πρέπει να καταβληθεί μέριμνα για να μη γίνουν 
οι κατάλογοι των ουσιών υπερβολικά εξειδικευμένοι και 
εκτενείς. Πρέπει να υπάρξει χώρος για ελαστικότητα, 
ώστε να είναι δυνατή τόσο η προσθήκη όσο και η δια­
γραφή ουσιών από τους καταλόγους. Για παράδειγμα, 
τίθεται το ερώτημα, από πότε το αρσενικό είναι βαρύ 
μέταλλο (Κεφάλαιο 1.1, ομάδα V) και υπάρχουν σοβαρές 
αμφιβολίες αν υπάρχει λογική εξήγηση για το γεγονός ότι 
ορισμένες άλλες ουσίες έχουν περιληφθεί στον κατάλογο. 
Βρυξέλλες, 29 Ιανουαρίου 1986. 
Ο Πρόεδρος 
της Οικονομικής και Κοινωνικής Επιτροπής 
Gerd MUHR 
Γνωμοδότηση για την πρόταση οδηγίας του Συμβουλίου περί γενικού συστήματος αναγνώρισης 
των διπλωμάτων τριτοβάθμιας εκπαίδευσης^) 
' (86/C 75/02) 
Στις 26 Ιουλίου 1985, το Συμβούλιο αποφάσισε να ζητήσει, σύμφωνα με τις διατάξεις του άρθρου 
100 της συνθήκης για την ίδρυση της Ευρωπαϊκής Κοινότητας, τη γνωμοδότηση της Οικονομικής 
και Κοινωνικής Επιτροπής για την παραπάνω πρόταση οδηγίας. 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η προετοιμα­
σία των σχετικών εργασιών, υιοθέτησε τη γνωμοδότηση του στις 8 Ιανουαρίου 1986 με βάση την 
εισηγητική έκθεση του κ. de Bievre. 
Η ΟΚΕ, κατά την 233η σύνοδο ολομέλειας της (συνεδρίαση της 29ης Ιανουαρίου 1986), υιοθέτησε, 
κατόπιν ψηφοφορίας με ονομαστική κλήση, με 55 ψήφους υπέρ 3 κατά και 6αποχές, την ακόλουθη 
γνωμοδότηση. 
Η ΟΚΕ εγκρίνει την πρόταση οδηγίας με την επιφύλαξη των ακόλουθων γενικών και ειδικών 
παρατηρήσεων. 
1. Γενικές παρατηρήσεις 
1.1. Η ΟΚΕ παρατηρεί ότι μέχρι σήμερα έχει συντε­
λεστεί ελάχιστη πρόοδος όσον αφορά το δικαίωμα εγκα­
τάστασης και ελεύθερης παροχής υπερεσιών, πράγμα που 
(') ΕΕ αριθ. C 217 της 28. 8. 1985, σ. 3. οφείλεται κυρίως στον πολύπλοκο χαρακτήρα των εργα­
σιών εναρμόνισης των επαγγελματικών προσόντων. Η 
κατάσταση αυτή είναι πολύ λυπηρή για τα άτομα που, 
ενώ έχουν κάποιο δίπλωμα τριτοβάθμιας εκπαίδευσης και 
επαγγελματικά προσόντα στην χώρα προέλευσης τους, 
δεν μπορούν να τα χρησιμοποιήσουν σε άλλες χώρες της 
Κοινότητας.